Volgens die inwoners is die huise in 1993 aan hulle belowe, maar tot nou toe het daar nog niks van die leë beloftes gekom nie. “Hulle behandel ons soos diere. Dit voel asof hulle vir ons sê: ‘Hier is vir jou ’n huis, jou arm hond. Betaal jou huur en hou verder net jou bek.’
Port Elizabeth. - Die Humansdorp-hospitaal het net een staatsdokter aan diens en sy is dié week glad nie by die werk nie. Sy werk tans vir ’n diploma in pediatrie.
Die uiteinde is ’n hospitaal met 80 beddens en geen dokters nie. Daar word gewoonlik voorsiening gemaak vir agt dokters.
“Ons het drie of vier spesialiste, maar hulle kan nie werk as pasiënte nie deur ’n algemene praktisyn na hulle verwys word nie. Hulle moet ook deur ’n gewone dokter bygestaan word tydens operasies. Verder het ons ook nie ’n narkotiseur nie en operasies kan dus nie gedoen word nie.”
Sy voer aan dat die Oos-Kaapse gesondheidsdepartement agterstallig is met sy betalings aan die private vennoot, Life Healthcare. Dit maak dit moeilik om hulp van die private vennoot te kry.
’n Soektog na Janice Kakora (16), wat op 30 Desember verlede jaar in die Baai verdwyn het, het vroeër vanjaar tot ’n geslaagde klopjag in Bloemfontein gelei.
’n Plaaslike ondersoekbeampte, konst. Marcel van der Watt, het na Bloemfontein gereis op soek na Kakora. Sy is nog nie gevind nie, maar hy het meer gevind as waarop hy gereken het.